पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की रोकथाम के लिए आरटीपीसीआर की रिपोर्ट संबंधित व्यक्ति को 24 घंटे में दी जाएगी। इसके लिए ऐसा नेटवर्क तैयार होगा, जो वायरोलॉजी लैब तक जुड़ा हो। नोडल अधिकारी भी तैनात किए जाएंगे। भोपाल कमिश्नर कवींद्र कियावत ने जिले के अधिकारियों को यह निर्देश दिए हैं। कियावत ने कहा कि समय से रिपोर्ट प्राप्त होने पर अन्य व्यक्ति तक संक्रमण नहीं पहुंचेगा और पीड़ित को समय पर इलाज मिल सकेगा।
उन्होंने कहा कि कोरोना के सैंपल विभिन्न जिलों से भोपाल वायरोलॉजी लैब में पहुंचने में लग रहे समय को कम किया जाए। इससे रिपोर्ट जल्द एसएमएस से संबंधित व्यक्ति को मिल सके। सभी नोडल अधिकारी यह ध्यान रखें कि कोरोना सैंपल की पैकेजिंग और रख-रखाव बेहतर तरीके से हो। किसी कारणवश सैंपल के लीकेज होने पर संबंधित क्षेत्र के डॉक्टर को अवगत कराकर संबंधित व्यक्ति की रि-सैंपलिंग भी कराई जाए। कमिश्नर ने अधिकारियों को निर्देश दिए कि दिन में दो बार सैंपलिंग कर परिवहन के माध्यम से वायरोलॉजी लैब तक पहुंचाएं। इससे रिपोर्ट 24 घंटे में मिल सकेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn